Publication: Magyar Közlöny
Issue: MK-2008-19 (Year: 2008, Number: 19)
Era: 2004-2010
Section: szóló módosított 17/2004. (II. 13.) kormányrendeletben, valamint az MVH 9/2004. (IV. 28.) számú közleményében
Paragraph Index: 241

11. Az MVH fenntartja magának a jogot, hogy az adott pályázati eljárást eredménytelennek nyilvánítsa, ha: – nem nyújtottak be ajánlatot, – nem érkezett érvényes pályázati ajánlat, – a benyújtott pályázatok egyike sem felelt meg a pályázati kiírásban foglalt feltételeknek, – egyik ajánlattevõ sem, vagy az összességében legkedvezõbb ajánlatot tevõ sem tett – az ajánlatkérõ által az értékesítendõ gabonára vonatkozóan független szakértõvel elvégeztetett forgalmi értékbecslésben megállapított értékre tekintettel – megfelelõ ajánlatot, – a legjobb érvényes ajánlat elfogadása jelentõs vagyonvesztéssel járna, – valamelyik ajánlattevõnek az eljárás tisztaságát, vagy a többi ajánlattevõ érdekeit súlyosan sértõ cselekménye miatt az MVH a pályázati eljárás érvénytelenítésérõl döntött. IV. Ajánlattétel elõtti mintavétel Ajánlattétel elõtti mintavételezésre a gabonatételt tároló raktár helye szerint területileg illetékes MVH Megyei Kirendeltséghez (az ügyfélszolgálati elérhetõségi lista a 6. számú mellékletben található) benyújtott kérelemre kiállított „Ajánlattétel elõtti mintavételezési engedély” raktározónak történõ bemutatása ellenében kerülhet sor. A mintavételezés mindennemû költségét a minta vételezõje köteles vállalni. Ajánlattétel elõtti mintavételezési engedélyt az MVH kizárólag az ajánlattételi felhívás 1., illetve 2. sz. mellékletében feltüntetett gabonatételek vonatkozásában ad ki. Mintavételezési, illetve árumegtekintési engedélyt az MVH csak a jelen ajánlattételi felhívás III. „Az ajánlat benyújtásának feltételei” pont 1. alpontjában meghatározott regisztrációs számmal rendelkezõ természetes vagy jogi személy, illetve jogi személyiség nélküli gazdasági társaság részére ad ki. V. A pályázati biztosíték felszabadítása A befizetett biztosíték felszabadítására kerül sor, ha: – az MVH a pályázati eljárás eredménytelenségét állapította meg, továbbá – az ajánlatok elbírálását követõen – az ajánlattevõ a pályázott mennyiségre nem tett nyertes ajánlatot, akkor a pályázat eredménye tárgyában hozott döntéstõl számított legkésõbb három munkanapon belül. 2008/6. szám H I V A T A L O S É R T E S Í T Õ A határidõt az eredmény vagy eredménytelenség kihirdetésének napjától kell számítani. A megvásárolt áru kitárolásának végsõ befejezését, azaz az ezen tényt rögzítõ helyszíni ellenõrzési jegyzõkönyv lezárását követõ három munkanapon belül, feltéve, hogy a nyertes pályázó (vevõ) a vételárat a megszabott határidõn belül megfizette. A benyújtott biztosíték visszafizetése, a bankgarancia megszüntetése és visszaszolgáltatása a Mezõgazdasági és Vidékfejlesztési Hivatalhoz eljuttatott írásos kérelemre történik (1385 Budapest 62., Pf. 867, fax: +36/1-577-1314). Nem jár vissza a pályázati biztosíték, ha a pályázó ajánlatát az ajánlati kötöttség idõtartama alatt visszavonta, továbbá amennyiben a nyertes pályázó a részére odaítélt teljes árumennyiség ellenértékét nem utalja át a fizetésre meghatározott idõpontig, a ki nem fizetett árumennyiség vonatkozásában elveszíti az ajánlat benyújtásakor letétbe helyezett összegû biztosítékot. Kérelem hiányában a szabad biztosíték az eredetileg megjelölt biztosítékfizetési kötelezettségtípusra továbbra is felhasználható. VI. Döntés a pályázat eredményérõl A jelen ajánlattételi felhívásban szereplõ gabonatételek az összességében (a legkedvezõbb vételár, az áru elszállításának mielõbbi megtörténtével kapcsolatos kötelezettségvállalások, illetõleg az ajánlati felhívásban foglalt feltételek maradéktalan teljesítése vonatkozásában) a legkedvezõbb ajánlatot tevõk részére kerülnek értékesítésre. Az ajánlatok elfogadásáról – 3 tagú bírálóbizottság javaslata alapján – az MVH Intervenciós Intézkedések Igazgatóságának vezetõje dönt. Az MVH valamennyi ajánlattevõt értesíti a döntésérõl, az értesítést követõen pedig határozatot küld részükre. Az ajánlattevõket az MVH a benyújtási napoktól számított három munkanapon belül elsõsorban faxon értesíti. Amennyiben a faxon történõ értesítésre nincs mód, úgy az MVH az ajánlattevõket tértivevényes ajánlott levélben értesíti. VII. Értékesítési ár és fizetési feltételek Az MVH a döntésérõl a nyertes pályázó (a továbbiakban vevõ) részére határozatot küld, amely – a jogszabályban meghatározott tartalmi elemeken kívül – tartalmazza a vevõ részére odaítélt tétel számát, mennyiségét, eladási árát és a fizetési határidõt. A határozattal egy idõben a vevõ részére az elnyert tételrõl számla kerül kiállításra és kiküldésre. A számlák forintban kerülnek kiállításra. Az értékesítési ár esetén alkalmazandó árfolyam meghatározó irányadó eseménye az érvényes ajánlat kézhezvételének idõpontja. A közösségi jogi szabályozás szerint meghatározott irányadó események megállapítása során az alkalmazandó árfolyam az Európai Központi Bank (EKB) által legutoljára rögzített árfolyam azon hónap elsõ napját megelõzõen, amelyben az irányadó esemény bekövetkezik. Az értékesítési ár átváltási árfolyama tehát a pályázat benyújtása hónapjának elsõ napját megelõzõen legutoljára közzétett, az EKB által jegyzett hivatalos árfolyam. A határozatokhoz kapcsolódó számlákon közölt összeg fizetési határideje a határozat közlésétõl számított 1 hónap azzal, hogy a határidõ azon a napon jár le, amely számánál fogva a kezdõnapnak (a határozat közlése napjának) megfelel, ha pedig ez a nap a lejárat hónapjában hiányzik, a hónap utolsó napján. A vevõ akkor tesz eleget fizetési kötelezettségének, ha a részére odaítélt árumennyiség ellenértéke az MVH Magyar Államkincstárnál vezetett és az alábbiakban megnevezett számlájára legkésõbb a megadott fizetési határidõ utolsó napjáig megérkezik. A vevõ a részére eladásra kerülõ árumennyiség ellenértékét minden esetben az áru elszállítása elõtt köteles átutalni az MVH következõ számlájára: Számla neve: Intervenciós lebonyolítási számla Számlaszám: 10032000-00287560-00000055 IBAN: HU75 1003 2000 0028 7560 0000 0055 A vételár kiegyenlítése a következõ szabályok szerint történhet: A vételárat egy összegben kell kifizetni. Amennyiben a vevõ a részére odaítélt teljes árumennyiség ellenértékét nem utalja át az elõbbiekben megjelölt idõpontig, a ki nem fizetett árumennyiség vonatkozásában elveszíti az ajánlat benyújtásakor letétbe helyezett összegû biztosítékot, illetve a ki nem fizetett gabonára nem tarthat igényt. A vételár elszámolása az áru ténylegesen átadott mennyisége alapján történik, az általános forgalmi adóról

Source: https://magyarkozlony.hu/hivatalos-lapok/6e95250e919c3a8461fa9ae536be339a18ea717f/dokumentumok/c9dd37b446b54f07b90a6754c90774feebb9f1ef/letoltes